Намалява и увереността , че скоро ще се върнем в пълнота към живота от преди С ръста на тестване и на положителни проби за коронавирус тревогата сред българите отново започва да расте , но няма предразположение за затягане на мерките . Обществото по - скоро разчита на личната отговорност и на трезвата преценка за заплахата . Работата на властта продължава да се оценява по - скоро високо , но за няколко седмици е намаляло усещането , че заплахата е под контрол . Заедно с това намалява и увереността , че скоро ще се върнем в пълнота към живота от преди . Това сочи ново проучване на " Галъп интернешънъл " , проведено между 25 и 27 юни сред 820 пълнолетни българи . След като постоянно спадаше след пика си от април , сега тревогата в обществото ни по повод коронавируса отново расте . Преди седмици 51 % се страхуваха , че те или член на семейството им могат да се заразят с коронавируса . Сега този дял е 60 % . Тези , които не се боят , са 39 % , а в началото на месеца бяха 48 % . В началото на юни 72 % смятаха , че вирусът у нас вече е под контрол , докато сега този дял е само 38 % . Промяната е очевидна и се дължи на ръста на регистрираните случаи . Заедно с тази промяна намалява и увереността , че до края на годината ще има пълно връщане към нормалния живот . Сега в това вярват 40 % , а седмици по - рано бяха 61 % . Реципрочно , расте делът на онези , които не вярват , че до края на годината ще се върнем към нормалността в пълна степен . Опасенията явно растат , но не се виждат признаци на паника . Тревогата остава далеч от пиковите си стойности , достигнати през април . Очевидно , обществото вече гледа на вируса с по - различни очи в сравнение с периода около началото на кризата . Въпреки по - тревожната ситуация , мнозинство от 61 % е против ново затягане на мерките . 38 % са на обратното мнение . Малцина остават тези , които не могат да преценят . Явно надделява нежеланието за нови ограничения . Вероятно и заради тази своя позиция , засега правителството удържа по - скоро положителните оценки , макар също да страда от ерозия на симпатията . Сега 59 % смятат , че правителството се справя добре , а 39 % са на обратното мнение . Две трети от запитаните твърдят , че и сега сами спазват ограничения . 28 % казват , че вече не спазват , а има и 6 % , които твърдят , че никога не са спазвали . Убеждението , че заплахата е преувеличена остава на нивата , регистрирани наскоро – 59 % . Делът е сравнително висок на фона на данните за други държави по света .